Simplistiese Boheemse Trou Inspirasie - Mooi Troues
Simplistiese Boheemse Trou Inspirasie
By Mooi Troues is ons opgewonde om die Simplistiese Boheemse Trou Inspirasie met julle te deel. Die gestileerde fotosessie sal julle tonne idees sal gee as jul opsoek is na moderne trou idees. Boheems is al 'n geringe tydjie 'n populêr by troues en sal ons definitief nog baie meer sien in 2021. Jul kan baie met die tema doen omdat dit so 'n speelse gevoel tot dit het. Jul kan dit informeel, semi-formeel of formeel maak. Dit hang regtig af van wat julle styl as 'n paartjie is en waarvan julle hou. Onthou dit is julle spesiale dag, so julle moet op jul gemak voel.
Hierdie fotosessie was geïnspireer deur die warmer kleure wat Lente het. Baie mense sien Lente as 'n kleurvolle tydperk met helder kleure. As jul mooi kyk is daar baie warm kleurskakerings tussen in. Ons is gek oor die simplistiese Boheemse trou inspirasie fotosessie en hoe die dekor elemente so mooi stylvol gedoen was.
So 'n fotosessie is nie moontlik sonder die fantastiese diensverskaffers nie. Jaunmari Matthee, wie die fotosessie gereël het vertel dat sy van nuwe opkomende diensverskaffers gebruik gemaak het. Daar is soveel oulike nuwe diensverskaffers in die industrie wat fantastiese werk doen! Mooi Troues het 'n oulike ingeboude Trougids, waar jul al julle diensverskaffers kan vind.
Rol af en lees meer as jul opsoek is na Simplistiese Boheemse Trou Inspirasie.
Jaunmari Matthee van De Schone het die sessie beplan en gereël.
Ek was geïnspireer deur die helder maar tog ook warmer lente kleure. Hierdie kleure komplimenteer ook die Boheemse tema wat die afgelope tyd so gewild is mooi.
De Schone is 'n nuwe dekor verskaffer in die Rustenburg/Pretoria area. Een van die redes ook vir die fotosessie was om die nuwe besigheid te bemark. Jaunmari het dit toe goed gedink om van die diensverskaffers wat of in Rustenburg is, of nuut en opkomende diensverskaffers is, van gebruik te maak om saam te span vir hierdie projek.
Die aanvanklike sessie was beplan vir September om die materiaal deur die loop van lente te publiseer, in lyn met die lente tema inspirasie.
Alhoewel KOVID-19-19 en die konstante verandering en regulasies die gasvryheid industrie gekniehalter het, het dit steeds probeer om ons te keer en was daar 'n paar rondskuif van datums om almal te akkommodeer.
Ons het egter steeds moed gehou en 'n perfekte datum gekry wat almal gepas het om hande te vat om die projek 'n sukses te maak. Ek is trots op almal wat nieteenstaande onsekerheid hulle kant kon bring en kon ons dit met 'n glimlag (agter 'n masker) ook doen!
Dit is moeilik om 'n een spesifieke oomblik te kies as julle spraakloos gelos word wanneer alles so bymekaar kom. Die hele dag was werklik lekker en spesiaal. Ek dink vir my was die lekkerste om die foto's te kry. Te kon sien hoe almal se harde werk mooi vasgevang is.
Die venue is ook 'n nuwe venue in die Rustenburg omgewing. Die tyd van die jaar wat ons die sessie gedoen het was ons op die laaste drumpel van winter waar die droë teksture van die bosveld stadig maar seker oorgaan na lente en net voor die bosveld begin groen word.
Dit was die perfekte plek om oorgangsfase van winter na lente uit te beeld.
Die die teksture van die dekor is perfek verdubbel met Mooivallei se pragtige houttafels, en die perskes deurskynende stoele het die glas elemente op die tafel opgetel.
Hierdie fotosessie is iets wat ons oor gedroom het. Dit hoef nie presies so uitgevoer te word nie, dit is bloot net 'n idee. Ek dink hierdie fotosessie laat genoem ruimte vir elke bruid of funksie om dit hulle eie te kan maak.
Die nuwe en opkomende besighede wat nie net De Schone insluit nie, wat ook Urbanite Gin, wat 'n nuwe plaaslike "craft" Gin is. Hulle verpakking is pragtig en het goed by die tema gepas. "Gin Bars" tydens vingerhappies is tans ook 'n baie gewilde tendens.
Grace Joseph van The CreativeRoom, moes hierdie besigheid ook begin het as gevolg van KOVID-19 en sy het 'n uitstekende werk gedoen met ontwerp van die skryfbehoeftes.